
Andersen Klokken című művének értelmezési lehetőségei

Andersen Klokken című művének értelmezési lehetőségeit tártam fel dolgozatomban. Ezen meséje, bár megjelent magyar fordításban is, nem elterjedt, így nem született róla átfogó elemzés sem. A dolgozatban a mese műfaji vizsgálata alapján meghatároztam a mű bizonyos eltéréseit a népmesei hagyományokhoz képest, mely a művet általánosságban műmeseként értékelve megalapozott. Illetve meghatároztam bizonyos tulajdonságait, melyek a műmese hagyományaihoz képest is eltérőek. Az értelmezési lehetőségeknél figyelembe vettem a biografikus jellemzőket, a szerző vallást, művészetet és tudományt érintő felfogásait. Ehhez többek között – a már bizonyítottan – Andersenre nagy hatást gyakorló H. C. Ørsted munkásságára támaszkodtam.



